
Глава I
 Общи положения
Чл. 1,ал.1. Този правилник урежда организациятя на трудовите отношения между членовете на училищния екип и директора, както и други взаимоотношения, произтичащи от тях и организацията на труда в Основно училище „ Христо Ботев”Гр. Дунавци, общ. Видин, отчитайки специфичните условия за училището.
ал.2 Уреждат се въпроси, неуредени с повелителни разпоредби на нормативен акт и попадащи в компетенциите на работодателя.
Чл.2 Този правилник е изработен на основание чл. 181 от КТ и е в съответствие с Правилника за дейността на училището  и действащата нормативна уредба в сферата на училищното образование и в рамките на училището.
Чл.3, ал.1. Този правилник има за цел да осигури свобода и закрила на труда , както и справедливи и достойни условия на труд за всички членове на училищния екип.
ал.2 Този правилник конкретизира правата и задълженията на членовете на училищния екип  и урежда организацията на труда.
ал.3 При осъществяване на трудовите права и задължения, както по отношение на работниците и служителите, така и по отношение на учащите се , не се допуска пряка или непряка дискриминация, основана на народност, произход пол, сексуална ориентация, раса, цвят на кожата, възраст, политически и религиозни убеждения, членуване в синдикални и други обществени организации и движения, семейно и материално положение, наличие на психически или физически увреждания, както и различия в срока на договора и продължителността на работното време.
ал.4 Лицата, съзнателно подпомогнали извършването на актове на дискриминация , носят отговорност по закона за защита срещу дискриминацията.
Глава II
Административна структура на училището
Чл. 4, ал.1 Училищният екип е съставен от педагогически специалисти и непедагогически персонал.
ал.2 Общата му численост се планира ежегодно от директора, съобразено с нормативната уредба.
ал.3 Длъжностното разписание на персонала и поименното разписание на длъжностите се изготвя от счетоводител и се утвърждава от директора.
ал.4 Длъжностните характеристики се изготвят и актуализират от директора и са неразделна част от трудовия договор и/или допълнителните трудови споразумения.
Актуална към даден момент е длъжностната характеристика , която последно е подписана от работещия в училището.
Чл.5 Директорът е работодател на работещите в училището.
Чл.6, ал.1  Членове на училищното ръководство са директорът , счетоводител и председатели на МО.
ал.2 Членовете на училищното ръководство са пряко подчинени на директора.
Чл.7 Педагогическият екип е съставен от учители и други педагогически специалисти, заемащи длъжностите „учител“, „старши учител“ .
Чл.8, ал.1 Педагогическите специалисти работят под прякото ръководство и контрол на директора.
ал.2 Непедагогическия персонал работи под прякото ръководство и контрол на директора.
ал.3 Педагогическите специалисти отговарят за трудовата си дисциплина , за педагогическата си дейност и резултати.
ал.4 Педагогическите специалисти са творчески независими в методическо и научно отношение в педагогическата си дейност, съгласно действащите Етичен кодекс на училищната общност в училището и Правилник за дейността на училището.
ал.5 Учителите носят отговорност за резултатите от образователния процес и постигането на определените стандарти за усвояване на учебното съдържание.
ал.6 Педагогическата дейност на педагогическите специалисти се контролира от директора, експерти на РУО и МОН.
Чл.9, ал.1 Педагогическите специалисти в съответствие с придобитото образование и професионална квалификация заемат длъжности и изпълняват функции, свързани с обучението, възпитанието , социализацията и подкрепата за личностно  развитие на учениците от училището.
ал.2 Професионалният профил и постигнатите резултати в обучението на учениците им са основа за кариерно развитие , за определяне на приоритети за професионално усъвършенстване, както и за подпомагане на самооценката и за атестирането на педагогическите специалисти.
ал.3 Учителите носят отговорност за здравето и живота на учениците при осъществяване на образователния процес , както и при всички дейности , свързани с него.
Чл.10 Непедагогическия персонал е съставен от административен и помощно-обслужващ персонал. В състава му влизат:
Административен: счетоводител, технически сътрудник.
Помощно-обслужващ персонал: чистач-хигиенист, огняр, шофьор.
Чл.11 Административната структура и управленските връзки се определят от директора на училището и се конкретизират в длъжностните характеристики.
Глава III. 
Права и задължения на педагогическите специалисти и непедагогическия персонал на училището
Чл.12, ал.1. основните задължения на работника и служителя по трудовото правоотношение са:
1. Да изпълнява работата, за която е възникнало трудово правоотношение и е конкретизирана в длъжностната характеристика за съответната длъжност.
2. Изпълнението на работата включва качествено, срочно, точно, и добросъвестно изпълнение на трудовите задължения.
3. Да се спазва установената трудова дисциплина.
4. Да се явява навреме на работа и да бъде на работното си място до края на работното време.
5. Да се явява на работа с облекло и във вид, съответстващи  на добрите нрави, в състояние , което му позволява да изпълнява възложените задачи и да не употребява през работно време алкохол или други упойващи вещества.
6. Да използва цялото работно време за изпълнение на възложената работа.
7. Да изпълнява работата си в изискуемото количество и качество.
8. Да спазва техническите и технологическите правила .
9. Да спазва правилата за здравословни и безопасни условия на труд.
10. Да изпълнява законните нареждания на работодателя
11.  Да се грижи за имуществото, което му е поверено или с което е в досег при изпълнение на възложената му работа, както и да пести суровините, материалите, енергията, паричните и другите средства, които му се предоставят за изпълнение на трудовите задължения.
12.  Да бъде лоялен към работодателя, като не злоупотребява с неговото доверие, да пази доброто име на училището и да не разпространява информация за:
· Попадаща в обсега на ЗЗЛД и/или изрично определена от директора като поверителна и/или представляваща интелектуална собственост на работодателя;
· Личното си трудово възнаграждение, допълнителни възнаграждения  и/или информация за трудовото възнаграждение, допълнителни възнаграждения на колегите си , която случайно или по време на изпълнение на трудовите задължения им е станала известна;
· Съдържанието на трудовия си договор и допълнителните споразумения на колегите си , която случайно или по време на трудовите задължения им е станала известна;
· Представляваща лични данни за учениците и служителите на училището която случайно или по време на изпълнение на трудовите задължения им е станала известна;
13. Да спазва вътрешните правила, приети в училището, и да не пречи на другите работници и служители да изпълняват трудовите си задължения.
14. Да съгласува работата си с останалите работници и служители и да им указва помощ в съответствие с указанията на работодателя.
15. Да уведоми работодателя за наличие на несъвместимост с изпълняваната работа, когато по време на осъществяването и възникне някое от основанията за недопустимост.
16. Да има коректно и колегиално поведение спрямо другите работещи в училището.
17. Да разглежда и решава своевременно всички проблеми, възникнали при изпълнение на трудовите задължения, а когато решаването на проблема е извън неговата компетентност да уведоми незабавно прекия си ръководител или директора на училището и да му предостави цялата информация по случая.
18. Да изпълнява всички други задължения , които произтичат от нормативен акт , от индивидуалния трудов договор и от характера на работата.
19. Да изпълнява възложени часове с цел осигуряване на заместване при отсъствие на титуляр по реда на НП „Без свободен час“
20.  Да замества и да бъде заместван по време на обучение, свързано с професионалното му развитие.
21.  Да получава на предоставения личен e-mail служебна информация.
ал.2 Работникът/ служителят не може да прави изявления от името на училището, освен със съгласието на директора.
ал.3 Работникът/ служителят носи дисциплинарна и имуществена отговорност .
Чл.13 Основни задължения на директора на училището са:
1. Да осигури на работника или служителя нормални условия за изпълнение на работата по трудовото правоотношение, за която се е уговорил, като му осигури:
· Работата , която е определена при възникване на трудовото правоотношение;
· Работното място и условия в съответствие с характера на работата;
· Здравословни и безопасни условия на труд;
· Длъжностна характеристика, екземпляр от която се връчва на работника или служителя при сключване на трудов договор;
· Указания за реда и начина на изпълнение на трудовите задължения и упражняване на трудовите права , включително запознаване с ПВТР и ПБУВОТ;
· Да пази достойнството на работника или служителя по време на изпълнение на работата  по трудовото правоотношение;
· Да спазва и прилага вътрешните правила за работната заплата.
2. Да начислява трудовите възнаграждения на работниците и служителите за положения от тях труд.
3. Да плаща уговореното трудово възнаграждение за извършената работа.
4. Да издава при поскване от работника или служителя извлечение от ведомостите за заплати за изплатените или неизплатени  трудови възнаграждения и обезщетения.
5. Да осигурява заместващи учители при отсъствие на титуляр по реда на НП „Без свободен час в училище“.
Чл.14 При изпълнение на трудовите си функции работниците и служителите имат право:
1. Да получават трудово възнаграждение , чийто размер е опрезелен в индивидуален трудов договор;
2. На работно време , почивки  и отпуски с продължителност, установена в КТ и други нормативни актове;
3. На безопасни и здравословни условия на труд;
4. Да поддържат и повишават професионалната си квалификация чрез участие в квалификационни форми , организирани от работодателя или от трети лица за негова сметка;
5. На задължително социално и здравно осигуряване;
6. Да бъдат редовно информирани за резултатите от дейността на училището или по въпроси , свързани с организацията на трудовия процес и касаещи пряко изпълнението ан трудовите му функции.
Глава IV
Трудов договор

Чл.15, ал.1. Директорът на училището сключва писмени трудови договори и допълнителни споразумения към тях с членовете на училищния екип на основание КТ и в съответствие със специфичните изисквания и конкретните условия на училището, като за педагогическите специалисти се прилагат и  специфичните нормативни документи на   МОН.
ал.2 Директорът на училището сключва договори с работещи в училището и/или външни лица за извършване на определена работа , извън преките им трудови задължения.
ал.3 Директорът на училището обявява свободните работни места в бюрото по труда и в РУО в тридневен срок от овакантяването им.
 Обявата на директора съдържа:
· Точно наименование и адрес на училището ;
· Свободната длъжност или длъжността , която ще бъде заета на основание чл. 68, т.3 от КТ- до завръщане на замествания на работа;
· Изискванията за заемане на длъжността съобразно придобитото образование , професионална квалификоция и правоспособност;
· Изискванията към кандидата съобразно разпоредбите на ЗПУО и Наредба № 15 от 22.07.2019 г. за статута и професионалното развитие на учителите, директорите и другите педагогически специалисти;
· Началният и крайният срок на подаване на документите.
ал.4 Подборът на кадрите се извършва чрез първичен подбор по документи – проучване на определен списък от документи. Когато кандидатите са повече от 5 , с подбрана част от тях се провежда интервю от комисия, назначена със заповед на директора на училището. 
Глава V 
Работно време и почивки
Продължителност на работното време
Чл.16, ал.1 Работното време се отчита подневно, като се разпределя в петдневна работна седмица – от понеделник до петък. По силата на § 1, т. 11 от Допълнителните разпоредби на КТ „работно време е всеки период, през който работникът или служителят е длъжен да изпълнява работата, за която се е уговорил“.
ал.2 Продължителността на седмичното работно време е 40 часа, разпределени в зависимост от седмичното разписание на учебните часове и организацията на дейностите в училището.
ал. 3 Продължителността на работния ден е 8 часа. За лицата на ½ щат продължителността на работния ден е 4 часа.
ал.4 Неявяване на работа е допустимо единствено след предварително разрешен законоустановен отпуск или отсъствие по здравословни причини.
ал. 5 При ненавременно предоставяне на информация за причината за отсъствието на служителя се определя неплатен отпуск до изясняване и документиране на причините.
Начало и край на работния ден 
Чл. 17, ал.1. За всяка от категориите персонал се определя работно време, както следва:
Специалисти с ръководни функции:
· Директор: 
· Учебни дни:
· 0645-1000
· Почивка: 1000-1015
· 1015-1245
· Обедна почивка: 1245-1315
· 1315-1530
· Неучебни дни:
· 0730-1200
· Обедна почивка: 1200-1230
· 1230-1600
Административен персонал:
· Счетоводител: 
730-1000
1000-1015 регламентирана почивка
1015-1215
1215-1245 обедна почивка
1245-1445
1445-1500 регламентирана почивка
1500-1630
· Технически сътрудник: 
730-1000
1430-1600
Помощно-обслужващ персонал:
· Чистач: 
730-1000
1000-1015 регламентирана почивка
1015-1215
1215-1245 обедна почивка
1245-1445
1445-1500 регламентирана почивка
1500-1630
· Шофьор:
Учебно време
0630-0930
0930-0945 регламентирана почивка
0945-1200
1200-1430 обедна почивка
1430-1730
Неучебно време
730-1000
1000-1015 регламентирана почивка
1015-1215
1215-1245 обедна почивка
1245-1445
1445-1500 регламентирана почивка
1500-1630
· Огняр:
Отоплителен сезон
0600-0930
0930-0945 регламентирана почивка
0945-1200
[bookmark: _GoBack]1200-1230 обедна почивка
1230-1445
Извън отоплителен сезон
730-1000
1000-1015 регламентирана почивка
1015-1215
1215-1245 обедна почивка
1245-1445
1445-1500 регламентирана почивка
1500-1630
ал.2 В рамките на установеното работно време директорът осигурява приемно време за родители и граждани всеки ден.
Чл.18. Дежурен учител по график, който се изготвя в началото на всеки учебен срок и се утвърждава от директора на училището отговаря за комуникацията с родители, външни за институцията лица, както и за реда и дисциплината по време на междучасие в училище..
Чл.19. ал. 1 За педагогическите специалисти със задължителна норма преподавателска работа началото на работния ден започва 30 минути преди началото на учебния ден съгласно дневно разписание и приключва с изпълнението на задачите за деня, в рамките на установеното работно време.
ал. 2 Останалото време до 8- часов работен ден се използва за подготовка на учителите в избрана от тях среда.
Чл.20. През времето , когато не изпълняват ЗНПР и по време на присъствени, но неучебни дни педагогическите специалисти  осъществяват трудовата си дейност с работно време от 0730 ч. до 1600 ч., с право на обедна почивка от 1230 ч. до 1300 ч. 
Чл.21 За учителя с група  ЦОУД I-IV клас  работното време в учебно време е от 0830 ч. до 1630 ч., а за учителя с група  ЦОУД V-VII клас  работното време в учебно време е от 0930 ч. до 1730 ч.
Чл.22 Когато работниците и служителите не могат да се явят на работа, те са длъжни да уведомят прекия си ръководител своевременно/ по телефон, ел.поща, представен документ/ болничен лист , служебна бележка, удостоверение и др./.
Чл.23 В случаите, когато работниците и служителите се налага да напуснат работа преди края на работното време , те могат да направят това само след получаване на изрично съгласие на директора на училището, а в негово отсъствие – със съгласието на неговия заместник.
Чл.24 Заместващият директора е длъжен своевременно да информират директора за подобни отсъствия , който от своя страна е длъжен да води точна отчетност за закъсненията или преждевременните напускания на всеки отделен работник или служител, като за целта съставя отчет.
Чл.25, ал. 1 Работното време на педагогическите специалисти включва изпълнение на ЗНПР, както и:
· Участие в институционални форми на квалификация и педагогически съвети;
· Организиране и провеждане на изпити на ученици, на родителски срещи, на дейности за позкрепа на личностното развитие на учениците, на консултации с ученици и срещи с родители;
· Дежурство в рамките на учебния ден ( по график, утвърден от директора за всеки учебен срок);
· Дежурство като квестор по време на изпити за определяне на годишна оценка, промяна на оценката, НВО и ДЗИ;
· Заместване на отсъстващ учител по същия учебен предмет, заместване на учител в същото направление;
· Възложени от училищното ръководство задачи, свързани с дейността на училището;
· Работа със задължителна училищна и учебна документация;
· Изпълнение на други законни разпореждания във връзка със задълженията по длъжностна характеристика.
ал.2 След приключване на нормата преподавателска работа за деня, ако не е ангажиран по предходната алинея, учителят може да използва времето за самоподготовка и извън училището.
ал.3 При необходимост от заместване на отсъстващ учител, учителите влизат в учебния час на съответните паралелки, провеждат занятието, вписват темата на урока в дневника на класа и оформят съответната документация, удостоверяваща реалното изпълнение на часовете.
ал.4 Заместване на отсъстващ учител се заплаща съгласно изискванията на НП „Без свободен час“ и се отразява в диференцираното заплащане, както и при определянето на паричните награди на персонала, за които счетоводителят води отчетност.
Чл.26 Работното време на дежурните учители се определя с допълнителен график, утвърден от директора, конкретните им задължения според Правилника за дейността на училището и се конкретизират в заповед на директора.
Чл.27  За всички служители е задължителна организация на дейностите по работните оперативни планове , заповеди и графици , утвърдени от директора на училището за съответната учебна година.
Чл.28 Взетите учебни часове от ЗНПР съгласно седмичното разписание , както и преподадения учебен материал учителите регистрират в електронните дневници по класове ежедневно.
Глава VI
 Отпуски
Чл.29
ал.1 Видовете отпуски и начинът им на ползване  е в съответствие с разпоредбите на КТ и Наредбата на работното време, почивките и отпуските.
ал.2 През учебно време ползването на платен годишен и неплатен отпуск, извън регламентираните дни за ваканции, се разрешава само по изключение, при наличие на важни и обективни причини, които го налагат.
ал.3. Заявлението за ползване на всички видове отпуск се подава не по-късно от 5 дни преди датата, за която се иска съответния отпуск.
Чл.30, ал.1 Размерът на основния платен годишен отпуск по чл. 155 от КТ за непедагогически персонал е не по-малко от 20 работни дни годишно.
ал.2 Размерът на удължения платен годишен отпуск по чл. 156а от КТ за непедагогически персонал е не по-малко от 28 работни дни годишно.
ал.3 Работници и служители от непедагогическия персонал с намалена работоспособност 50% и над 50% на сто имат право на основен платен годишен отпуск в размер на не по-малко от 26 работни дни и 34 работни дни за членове на синдикална организация.
Чл.31 Размерът на удължения платен годишен отпуск по чл.156а от КТ за  педагогическите специалисти се определя общо на 56 работни дни / за членове на синдикална организация/ и 48 работни дни / за нечленуващи в синдикална организация/.
Чл.32 За участие в обучения, свързани с повишаване на квалификацията и за осъществяване на синдикалната дейност, работниците и служителите имат право на отпуск по реда на КТ и КТД за системата на предучилищното и училищното образование.
Глава VII
Трудова дисциплина
Чл.33 Неизпълнението на трудовите задължения е нарушение на трудовата дисциплина. Нарушителят се наказва с предвидените в КТ дисциплинирани наказания, независимо от административната и имуществена отговорност, в случаите, когато такава е предвидена.
Чл.34, ал.1. Нарушенията на трудовата дисциплина са в съответствие с чл.187 от КТ и в този правилник, както следва:
т.1 невземане на редовен учебен час;
т.2 неуплътняване на учебен час;
т.3 неспазване на изискванията за безопасни условия на труд и обучение при осъществяване на учебния процес;
т.4 неизпълнение на законосъобразните нареждания и заповеди на директора;
т.5 неизпълнение на решения, взети от колективните органи на управление;
т.6 неспазване на изискванията за водене на училищната документация;
т.7 неспазване на държавните образователни стандарти;
т.8 нарушаване на нормативните актове в системата на училищното образование;
т.9 явяване на работа във външен вид, несъответстващ на добрите нрави и служебното положение;
т.10 уронване на престижа и доброто име на училището и неговите служители, неспазване на принципа за поверителност на информацията;
т.11 организиране, пропаганда или извършване на дейности на политическа, религиозна и етническа основа, както и противодържавна дейност;
т.12 неспазване на Правилника за дейността на училището и ПВТР;
т.13 неизпълнение на задълженията съгласно длъжностната характеристика;
т.14 неспазване на Етичния кодекс на училищната общност и/или други нарушения на правилата за етично поведение.
ал.2 При поискване от страна на работодателя работникът и служителят е длъжен да се подложи на проверка за алкохол или упойващи вещества. Отказът се счита за нарушение по чл.190, т.7 от КТ.
Чл.35 Видовете дисциплинирани наказания и реда на тяхното налагане са в съответствие с чл. 188 от КТ, както следва:
ал. 1 Дисциплинарни наказания
т.1 Забележка
т. 2 Предупреждение за уволнение
т. 3 Уволнение
ал. 2 Преди налагане на дисциплинарното наказание служителят следва да представи писмени обяснения пред директора.
ал. 3 Преди налагане на дисциплинарното наказание служителят има право изслушване от директора и на защита от синдикалната организация, която не е в разрез с изискванията на КТ.

Глава VIII
Имуществена отговорност
Чл.36 Имуществена отговорност се носи в съответствие с КТ, глава Х.
Чл.37, ал.1 Имуществена отговорност се носи и за:
т.1. невзет редовен учебен час- неотразен в дневник на класа;
т.2. недобросъвестно водене или повреждане на училищната документация-възстановяване стойността на повредения документ;
т.3 безстопанствено и безотговорно отношение към опазване на училищната материално-техническа база.
ал.2 Учителите, които поради занижен контрол допуснат рушене на училищната собственост, отговарят в размера на щетата солидарно с учениците, когато не успеят да организират възстановяването на щетата от самите извършители.

Глава IX
Професионална квалификация
Чл.38, ал.1 Трудово-правните взаимоотношения между директора  и персонала на училището , свързани с квалификационната дейност, се осъществяват в съответствие с КТ и клаузите на КТД.
ал.2 Страни по договора за повишаване на квалификацията  и преквалификацията са директорът и съответният служител.
Чл.39 Директорът има право да изисква от специалисти, служители или работници повишаване или придобиване на квалификация, свързано с изискванията на работното място и спецификацията на труда.

Глава X
Трудово възнаграждение
Чл.40, ал.1 При добросъвестно изпълнение на трудовите задължения на всеки член от училищния екип се гарантира изплащане на трудово възнаграждение.
ал.2 Размерът на трудовото възнаграждение се определя в индивидуален трудов договор, сключен между лицето и директора или допълнително трудово споразумение към него, при спазване изискванията на Наредба № 4 от 20.04.2017 г. за нормиране и заплащане на труда и вътрешните правила за работната заплата в училището.
Чл.41, ал.1 Директорът договаря и определя индивидуалните трудови възнаграждения- системата за заплащане на труда и друге плащания на трудовото възнаграждение- в съответствие с КТ и действащата нормативна уредба.
ал.2 Договарянето на трудовото възнаграждение е в съответствие с действащата нормативна база в сферата на училищното образование.
ал.3 Договарянето на трудовото възнаграждение е съобразно финансовото състояние на училището.
ал.4 Договарянето на трудовото възнаграждение е в съответствие  със специфичните условия на труд.
ал.5 Кариерното развитие на педагогическите специалисти се осъществява при спазване на изискванията на Наредба №15 от 22.07.2019 г. за статута и професионалното развитие на учителите, директорите и другите педагогически специалисти.
ал.6 Лицата, които не са придобили учителски стаж и постъпват за първи път на учителска длъжност, се назначават на длъжност „учител“.
Чл.42 При разпределяне на допълнително материално стимулиране от реализиране на икономия  от Фонд „Работна заплата“ са валидни правилата, утвърдени от директора на училището и съгласувани със синдикалните организации в училището.
Глава ХI 
Безопасни и здравословни условия на труд
Чл.43 Директорът е длъжен да осигуреи здравословни условия на труд, като:
1. Разработва и утвърждава правила / инструкции за осигуряване на безопасни условия на труд.
2. Контролира провеждането на видовете инструктажи, което се извършва от длъжностно лице, определено със заповед на директора , с педагогическите специалисти и непедагогическия  персонал, и с учениците от класните ръководители по график, определен със заповед на директора.
3. Осигурява обслужване от служба по трудова дисциплина.
4. Предприема мерки за предотвратяване на трудовите злополуки  в училището , установява станалата трудова злополука, уведомява съответните органи и в тридневен срок съставя акт за трудовата злополука.
Чл.44 , ал.1. В училището се прилагат изискванията за безопасни и здравословни условия на труд в съответствие с КТ, глава XIII и Закона за безопасни условия на труд.
ал.2 В училището се прилагат отраслови правила за безопасност на труда в сферата на училищното образование.
ал.3 В училището има определено лице, което отговаря за безопасността и изградена комисия по безопасни условия на обучение, възпитание и труд, чиито състав се определя в началото на всяка учебна година със заповед на директора.
ал.4 Работниците и служителите са длъжни да спазват утвърдените от директора правилници, наредби, указания, правила, инструктажи и инструкции, свързани с безопасните условия на труд.
Глава XII 
СБКО
Чл.45, ал.1 СБКО в училището е в съответствие с КТ и се Финансира от бюджета на училището.
ал.2 При осъществяване на СБКО се прилагат специфичните разпоредби за системата на училищното образование.
ал.3 Членовете на училищния екип ползват привилегии, свързани с възможностите на училището, определени с решение на общото събрание.

Глава XIII 
Специална закрила
Чл.46 Специална закрила на специалистите , служителите и работниците е в съответствие с КТ глава 15 и наредба  №5 от 20.02.1987 г. за болестите, при които работниците, боледуващи от тях, имат особена закрила съгласно чл.333, ал.1 от КТ
Глава XIV
Прекратяване на трудовото правоотношение
Чл.47 Прекратяването на трудовото правоотношение между директора и член на училищния екип е в съответствие с КТ, глава XVI.
Глава XV
Трудови спорове
Чл.48 Трудовите спорове между директора и членове на персонала се уреждат в съответствие с КТ, глава XVIII.
Глава XVI
 Пропускателен режим
Чл.49, ал.1 Всеки работник и служител на училището има право на свободен достъп до своето работно място в рамките на установеното работно време.
ал.2 Всеки работник и служител има право на достъп до своето работно място и в извънработно време с разрешение на директора на училището.
ал.3 С прекратяването на трудовото правоотношение с работник и служител, той придобива статута на външно лице и има право на достъп до училището при спазване на установения за външни лица пропускателен режим.
Чл.50, ал.1 Води се и се поддържа дневник на посещенията на външните лица, в който се регистрират: име, презиме, фамилия на лицето, час на влизане, час на излизане, подпис на охранителя.
ал.2 Външните лица , посещаващи директора и останалите специалисти с ръководни функции по различни поводи, се допускат след разрешение и съгласие на съответното длъжностно лице.
Чл.51 Детайлизираните правила за достъп до сградата и определени работи  помещения и основните изисквания и реда за пропускане и престояване на работниците и служителите, учащите се , родителите, гражданите и МПС на територията на училището , внасянето на обемисти багажи/товари, както и изнасянето на материални активи  от сградата и района са разписани в правилника за пропускателния режим.
Глава XVII
Противопожарен режим
Чл.52, ал.1 Всеки работник и служител в училището трябва да бъде запознат с инструкциите и правилата за пожарна и аварийна безопасност  и евакуационните планове.
ал.2 В ежедневната си дейност всеки служител трябва да изпълнява точно и своевременно противопожарните правила и инструкции и да следи за тяхното изпълнение от други лица.
ал.3 Всеки служител трябва да знае местата  на противопожарните уреди, осигуряващи пожарната безопасност на работното му място и начините на действие с тях.
ал.4 Забранява се използването на противопожарните уреди и средства за други цели, освен за гасене на пожар.
ал.5 В края на работното време всеки служител  трябва да проверява и оставя в пожаробезопасно състояние своето работно място , като изключи всички електроуреди, които не са с денонощен режим на работа.
ал.6 Забранява се използването на технически неизправни уреди и съоражения, както и на допълнителни нагревателни и отоплителни уреди.
ал.7 Забранява се самостоятелното извършване на ремонти по офис техниката.
ал.8 В складовите помещения материалите да се оставят на безопасно разстояние от ел.табла, не по-малко от 1 м, а оборудване и осветителни тела – на не по-малко от 30 см.
ал.9 При спиране на електрическия ток да не се използват запалки, свещи и други средства са открит пламък.
ал.10 Всеки, който със своето действие или бездействие наруши правилата по пожарна и аварийна безопасност носи отговорност съгласно КТ и специалните нормативни актове.
ЗАКЛЮЧИТЕЛНИ РАЗПОРЕДБИ
§1. Този правилник е в сила до приемането на друг.
§2. Изменения и допълнения на този правилник се правят от директора на училището след обсъждане със синдикалната организация в училището, за което директорът  отправя покана.
§3. Правилникът за вътрешния трудов ред е съгласуван с Председателя на СО на СБУ към КНСБ е утвърден със Заповед № 741 / 01.09.2026 г. на директора на училището и е задължителен за спазване от всички работници и служители в училището.

